b'\n_START_ARTICLE_\nIFF (ra\xc4\x8dunalni\xc5\xa1tvo)\n_START_PARAGRAPH_\nIFF (angle\xc5\xa1ko Interchange File Format) je splo\xc5\xa1en format za izmenjavo datotek, ki ga je leta 1985 uvedlo podjetje Electronic Arts, da bi poenostavilo prenos podatkov med razli\xc4\x8dnimi programskimi izdelki razli\xc4\x8dnih programskih hi\xc5\xa1._NEWLINE_RIFF je razli\xc4\x8dica formata IFF, ki sta jo razvila Microsoft in IBM; datoteke v formatu RIFF se od datotek v formatu IFF razlikujejo po tem, da imajo na za\xc4\x8detku datoteke \xc4\x8drke\xc2\xa0\xc2\xbbRIFF\xc2\xab, ter da uporabljajo zapis celih \xc5\xa1tevil v formatu little-endian. Podjetje Aldus je razvilo format TIFF za vklju\xc4\x8devanje slik z veliko barvno globino v format postscript; podoben je formatu IFF in ima podobno ime, a sicer ni povezan z njim._NEWLINE_Seveda ni treba, da bi datoteke IFF imele isto kon\xc4\x8dnico. Ve\xc4\x8dina datotek s kon\xc4\x8dnico .iff je pravzaprav datotek ILBM, napa\xc4\x8dno poimenovanih, ker so najpogostej\xc5\xa1e datoteke IFF in ve\xc4\x8dina ljudi misli, da je to sploh edina vrsta datotek IFF (na ve\xc4\x8dini sistemov, ki izdelujejo datoteke IFF, pripone niso pomembne).'